PATVIRTINTA

                                                                                      Lietuvos kino centro prie

                                                                                       Kultūros ministerijos direktoriaus

                                                                                       2012 m. gruodžio 27 d. įsakymu Nr. P-24

                                                                                       (2018 m. birželio 27 d. įsakymo Nr. P-28 redakcija)

**FILMŲ SKLAIDOS, INFORMACIJOS IR PAVELDO SKYRIAUS VYRIAUSIOJO SPECIALISTO PAREIGYBĖS APRAŠYMAS**

**I. PAREIGYBĖS CHARAKTERISTIKA**

                      1. Filmų sklaidos, informacijos ir paveldo skyriaus (toliau – skyrius) vyriausiasis specialistas yra karjeros valstybės tarnautojas;

                      2. Pareigybės lygis - A.

                      3. Pareigybės kategorija - 12.

**II. PASKIRTIS**

                     4. Vyriausiojo specialisto pareigybė reikalinga organizuoti centro veiklą kino paveldo srityje, koordinuoti filmų restauravimo ir skaitmeninimo darbus, rūpintis kino paveldo prieinamumu rodymo ir edukacijos kino srityje tikslais.

**III. VEIKLOS SRITIS**

                      5. Šias pareigas einantis valstybės tarnautojas vykdo funkcijas specialiojoje - kino paveldo kaupimo, skaitmeninimo, restauravimo, platinimo ir pristatymo visuomenei -  srityje.

**IV. SPECIALIEJI REIKALAVIMAI**

                      6. Valstybės tarnautojas, einantis šias pareigas, turi atitikti šiuos specialiuosius reikalavimus:

                      6.1. turėti aukštąjį universitetinį ar jam prilygintą išsilavinimą ir ne mažesnę kaip 1 metų darbo patirtį kultūros paveldo ar archyvų srityje;

                      6.2. būti susipažinusiam su Lietuvos Respublikos Konstitucija, Lietuvos Respublikos įstatymais bei kitais teisės aktais, reglamentuojančiais kino bei audiovizualinio sektoriaus klausimus, valstybės tarnybą ir viešąjį administravimą;

                      6.3. būti susipažinusiam su Lietuvos bei Europos Sąjungos šalių audiovizualinio sektoriaus politika ir institucijų veikla;

                      6.4. būti susipažinusiam su Lietuvos bei Europos Sąjungos politika archyvų ir kino paveldo srityje;

                      6.5. mokėti valdyti, kaupti, sisteminti, analizuoti ir apibendrinti informaciją, rengti išvadas;

                      6.6. sugebėti savarankiškai planuoti ir organizuoti savo darbą;

                      6.7. išmanyti raštvedybos taisykles;

                      6.8. mokėti dirbti Microsoft Office programiniu paketu;

                      6.9 mokėti anglų kalbą pažengusiojo vartotojo B2 lygiu;

                      6.10. gebėti bendrauti, mokėti sklandžiai dėstyti mintis raštu ir žodžiu.

**V. ŠIAS PAREIGAS EINANČIO VALSTYBĖS TARNAUTOJO FUNKCIJOS**

                      7. Vyriausiasis specialistas atlieka šias funkcijas:

                      7.1. organizuoja bendradarbiavimą su kitų šalių kino paveldo apsaugos institucijomis ir įstaigomis siekiant, kad Lietuvos kino paveldas, saugomas jose, papildytų šalies archyvų ir centro sukauptus fondus;

                      7.2. pagal kompetenciją vykdo finansuojamų projektų įgyvendinimo priežiūrą;   
                      7.3. koordinuoja centro restauruojamų kino filmų bei susijusios medžiagos kaupimą ir prieinamumą visuomenei;

                      7.4. administruoja leidimų naudoti filmus, kurių teisėmis disponuoja centras, išdavimą;

                      7.5. koordinuoja filmų restauravimo, skaitmeninimo projektus bei planuoja filmų rodymo ir filmotekos veiklas;

                      7.6. pagal savo kompetenciją palaiko ryšius su audiovizualinio sektoriaus institucijomis, organizacijomis, fondais;

                      7.7. direktoriaus pavedimu atstovauja centrui kitose institucijose, komisijose, darbo grupėse;   
                      7.8. pagal savo kompetenciją:

                      7.8.1. organizuoja pasitarimus, seminarus, konferencijas, vizitus;

                      7.8.2. nagrinėja fizinių ir juridinių asmenų raštus, imasi reikiamų priemonių, kad būtų išspręsti juose keliami klausimai;

                      7.8.3. rengia raštus.

                      7.9. vykdo kitus Filmų sklaidos, informacijos ir paveldo skyriaus vedėjo ir direktoriaus nenuolatinio pobūdžio pavedimus tam, kad būtų pasiekti centro strateginiai tikslai.

**VI. ŠIAS PAREIGAS EINANČIO VALSTYBĖS TARNAUTOJO PAVALDUMAS**

                      8. Šias pareigas einantis valstybės tarnautojas yra tiesiogiai pavaldus skyriaus vedėjui.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_

(valstybės tarnautojo vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(valstybės tarnautojo parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)